Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: 10/1993. (XII. 30) MüM rendelet előírásai szerint kell
Paragraph Index: 246

a) Létesítési és használati ismeretek témából: Felismerési szinten sajátítsák el a tanulók: — a veszélyességi övezet jellemzőit, a kiterjedés meghatározásának módszereit, — a veszélyességi zónák lényegét, jellemzőit, — a tevékenységek, területek tűzveszélyességi osztályba sorolásának különös szabályait, — az éghető folyadékok tűzveszélyességi fokozatait, — az elhelyezés szabályait lakóépületek, középmagas, és magasépületek, közösségi épületek, tömegtartózkodásra szolgáló és nagyforgalmú épületek, ipari épületek, mezőgazdasági épületek és raktárak esetén, — különböző rendeltetésű épületek általános építési követelményeit. Definíciós szinten sajátítsák el a tanulók: — a tűzállósági fokozat fogalmát, tartalmát, — a tűzterhelés fogalmát, tartalmát, — a kiürítés fogalmát, tartalmát, — a tűzszakaszok kialakításának alapelveit, a tűzgátló elválasztások létesítésének szabályait. Rendezési szinten sajátítsák el a tanulók: — a világító- és villamos berendezések létesítésének és használatának szabályait, a berendezések védelmi módozatait, a felülvizsgálat szabályait, — a szellőztetés, a hő- és füstelvezetés létesítési és használati szabályait, — a csatornázás tűzvédelmi szabályait, — a villámvédelem létesítési szabályait, — a sztatikus feltöltődés elleni védelem szabályait, az oltóvíz biztosításának szabályait, — a tűzveszélyes tevékenység végzésének szabályait, — a raktározás, tárolás szabályait, a tárolóterületek kialakításának szabályait, — a szállítás szabályait, a veszélyes anyagok szállításának alapelveit. Jártassági szinten tudják végrehajtani a tanulók: — a veszélyességi övezet kiterjedésének meghatározását, — a létesítmény tűzveszélyességi osztályba sorolásának elvégzését, 1998/25. szám — az alkalomszerű tűzveszélyes tevékenység feltételeinek megállapítását, az írásbeli engedély kiadását, — az épületgépészeti berendezések tűzvédelmet befolyásoló szerepének meghatározását, — a munkaterület rendjére vonatkozó szabályok meghatározását.

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes